Italia prelungește starea de alertă până la sfârșitul lunii ianuarie.
Starea de urgenţă a Italiei ar fi expirat la 15 octombrie. Situaţia epidemiologică a determinat autorităţile să ceară prelungirea restricţiilor. Menţinerea stării de urgenţă îi conferă premierului puteri decizionale fără a consulta Parlamentul.
Italia nu respiră uşurată în ceea ce priveşte epidemia de coronavirus.Premierul Conte a decis că va cere Parlamentului prelungirea stării de urgenţă până la 31 ianuarie 2021. Dacă propunerea va fi aprobată, Italia nu doar va menţine restricţiile de până acum, ar putea introduce și altele.Data de 31 ianuarie nu este întâmplătoare, reprezintă un an de când Italia a declarat starea de urgenţă pe fondul epidemiei de coronavirus. În ultimele 24 de ore în Italia s-au înregistrat 1.851 de noi cazuri şi 19 decese.Giuseppe Conte, Prim-ministrul Italiei: "Am căzut de acord ca în condiţiile în care situaţia continuă să fie critică chiar dacă epidemia este sub control, trebuie să fim vigilenţi ca Stat, ca Protecţie Civilă.".